section_heading: Opadanje aktivnosti
paragraph_text: Crvene brigade su otele 17. prosinca 1981., visoko rangiranog američkog NATO časnika u Veroni, generala Jamesa L. Doziera. Brigade su smatrale da je Nato oruđe za održavanje međunarodnog kapitalizma. Dok je otmica bila u tijeku, policija je uspjela uhititi Giovannia Senzania, kojeg su mnogi doušnici smatrali glavnim vođom Crvenih brigada. Manje od tri tjedna, poslije uhićenja Giovannia Senzania, je talijanskim antiterorističkim snagama trebalo da oslobode generala Doziera i uhite njegove otmičare. Tada veliki broj doušnika počinje surađivati s vlastima, što rezultira uhićenjima vodećih terorista. Preostali "brigadiri" nastavljaju ubijati i ranjavati političare, vojne časnike i suce, no u proljeće 1982. organizacija biva sve više sužena. Tijekom 1980-ih atentati koje su Crvene brigade izvodile bili su sve više sporadični.